
Hariduse tn 22 maa- ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud Arhitektuuri- ja Linnaplaneerimise Amet. Detailplaneeringu koostamise eesmärgiks on staadioni maa- ala heakorrastamine, staadionit teenindavatele hoonetele ja tribüünidele ehitusõiguse andmine, liikluskorralduse lahendamine, tehnovõrkude asukoha määramine.  
Planeeritava ala pindala on ca 4,5 ha. Maa- ala asub Narva kesklinnas Kalevi linnaosas piirnedes põhjast Õhu tänavaga, idast Pushkini tänavaga, lõunast Hariduse tänavaga. 
Detailplaneering algatati 09.12.2004.a. Narva Linnavolikogu otsusega nr 154/ 46. Detailplaneering võeti vastu ning määrati avalik arutelu Narva Linnavolikogu 01.06.2006.a. otsusega nr 86. Avaliku väljapaneku perioodil 03.07. kuni 17.07.2006.a. ei esitatud ühtegi kirjalikku protesti, ettepanekut ega arvamuseavaldust. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.

3. Narva Linnavolikogu otsus
3.1
     Kehtestada Hariduse tn 22 maa-ala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

